คือหนูกินยาคุมแบบ21เม็ด ของบีลาร่า แล้วมันหมดไม่ตรงวันอ่ะคะ หนูน่าจะลืมหรือกินซ้ำไปก็ไม่แน่ใจคือยังนึกไม่ออกค่ะ จริงๆคือวันที่หนูกินมันเป็นวันอังคารคือเมื่อวานแต่พอกินแล้วเม็ดสุดท้ายเป็นวันอาทิตย์ แบบนี้จะท้องไหมคะ
สวัสดีค่ะโดยปกติ หากทานยาคุมกำเนิดอย่างถูกต้อง คือทานทุกวัน ไม่มีวันที่ลืมทาน ทานยาในเวลาใกล้เคียงกันของแต่ละวัน ไม่มีอาเจียนหรือท้องเสีย ไม่ได้ทานยาอื่นบางชนิดร่วม ยาคุมกำเนิดก็จะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์ได้ประมาณ 0.3%หากได้เริ่มทานยาในวันอังคาร ยาน่าจะครบ 21 เม็ดในวันจันทร์ (สัปดาห์ที่ 3 นับจากที่เริ่มทานยาไป) หากหมดวันอาทิตย์ แสดงว่าน่าจะเกิดการทานยาซ้ำ 2 เม็ดใน 1 วันมากกว่าการลืมทานยาค่ะ ซึ่ไม่ได้ทำให้ประสิทธิภาพลดลงแต่อย่างใดหลังจากนี้ให้เว้นระยะ 7 วัน แล้วเริ่มทานยาแผงใหม่ต่อไป ซึ่งเท่ากับต้องเริ่มทานยาแผงใหม่ในวันอาทิตย์ถัดไปค่ะ อย่างไรก็ตาม ในช่วงที่เว้นระยะ 7 วัน หากประจำเดือนไม่มา ควรตรวจหาการตั้งครรภ์ดูด้วยค่ะ